3. การประกอบธุรกิจของแต่ละสายผลิตภัณฑ์

  3.1 ลักษณะของผลิตภัณฑ์หรือบริการ

  3.1.1 การประกันอัคคีภัย เป็นการรับประกันภัยสิ่งปลูกสร้าง อาคาร ที่อยู่อาศัย อาคารพาณิชย์

โรงงานอุตสาหกรรม ทรัพย์สินในอาคาร สต๊อกสินค้า เฟอร์นิเจอร์ ตลอดจนเครื่องจักร
และวัตถุดิบในโรงงานอุตสาหกรรม

โดยมีเขตพื้นที่รับประกันภัยทั่วราชอาณาจักร ซึ่งได้รับความสูญเสียหรือเสียหายอันเนื่องมาจากไฟไหม้
ฟ้าผ่า ภัยระเบิดจาก

แก๊สที่ใช้ทำแสงสว่างหรือประโยชน์เพื่อการอยู่อาศัย
และยังสามารถขยายความคุ้มครองพิเศษเพิ่มเติมได้ เช่น ภัยลมพายุ

น้ำท่วม แผ่นดินไหว ภัยเนื่องจากไฟฟ้า ฯลฯ

  3.1.2 การประกันภัยทางทะเลและขนส่ง เป็นการรับประกันภัยขนส่งสินค้าระหว่างประเทศ

และภายในประเทศ โดยทางเรือเดินทะเล และการขนส่งทางบก โดยรถยนต์ รถไฟ
ตลอดจนการขนส่งสินค้าทางเครื่องบิน

โดยให้ความคุ้มครองความสูญเสียหรือความเสียหายของสินค้าต่าง ๆ
ที่นำเข้าในประเทศและส่งออกต่างประเทศที่เกิด

ความเสียหายจากภัยทางทะเล ความเสียหายจากภัยธรรมชาติต่าง ๆ
และยังให้ความคุ้มครองพิเศษอื่น ๆ เพิ่มเติม เช่น

การลักขโมย ภัยสงคราม การจลาจล การนัดหยุดงาน

  3.1.3 การประกันภัยเบ็ดเตล็ด

  เป็นการรับประกันภัยประเภทต่าง ๆ ได้แก่

-   การประกันภัยอุบัติเหตุส่วนบุคคลและกลุ่ม

-   การประกันภัยอุบัติเหตุระหว่างการเดินทาง

-   การประกันภัยสำหรับเงิน

-   การประกันภัยโจรกรรม

-   การประกันภัยการติดตั้งเครื่องจักร

-   การประกันภัยการก่อสร้างทุกชนิด

-   การประกันภัยอุปกรณ์อิเลคทรอนิกส์

-   การประกันภัยความรับผิดต่อบุคคลภายนอก

-   การประกันความเสี่ยงภัยทรัพย์สิน

-   การประกันภัยเครื่องมือเครื่องจักรของผู้รับเหมา

-   การประกันภัยสิทธิการเช่า

-   การประกันภัยกระจก

-   การประกันภัยอิสรภาพ

-   การประกันภัยมะเร็ง

-   การประกันภัยความซื่อสัตย์

-   การประกันภัยกอล์ฟ

-   การประกันภัยสำหรับผู้โดยสารเรือโดยสารรับจ้าง

  3.1.4 การประกันภัยรถยนต์ เป็นการรับประกันความเสี่ยงภัยของการใช้รถยนต์ โดยให้ความ

คุ้มครองการสูญหายและความเสียหายของตัวรถ อุปกรณ์ประจำรถถูกลักขโมย
ความสูญเสียชีวิตและทรัพย์สินของผู้ขับขี่

และผู้โดยสารในรถ ความสูญเสียต่อชีวิตและทรัพย์สินของบุคคลภายนอก
รวมทั้งความคุ้มครองพิเศษอื่น ๆ เช่น

การประกันตัวคนขับในคดีอาญา โดยแบ่งการรับประกันภัยออกเป็น
การรับประกันภัยรถยนต์ภาคบังคับของกรมการ-

ประกันภัย และการรับประกันภัยภาคสมัครใจของผู้ประสงค์จะทำประกันภัย

การดำเนินธุรกิจรับประกันภัยของบริษัท นอกจากการรับประกันภัยจากผู้เอาประกันภัยโดยตรงแล้ว

บริษัทยังมีการรับประกันภัยต่อจากบริษัทรับประกันภัยในประเทศและบริษัทรับประกันภัยต่างประเทศด้วย
และเพื่อเป็นการ

กระจายความเสี่ยงภัยตามหลักวิชาการของการประกันภัย
ให้การดำเนินธุรกิจการประกันภัยของบริษัทมีความมั่นคงและสามารถ

รองรับความเสี่ยงภัยได้อย่างมีประสิทธิภาพ ทางบริษัทจึงได้นำเอางานที่รับประกันภัยไว้
และมีทุนประกันภัยสูง กระจายความเสี่ยง

โดยนำไปประกันภัยต่อกับบริษัทรับประกันภัยต่อทั้งในประเทศและต่างประเทศด้วย

นอกจากนี้บริษัทยังมีธุรกิจการลงทุน ซึ่งบริษัทได้ลงทุนเพื่อให้เกิดการเพิ่มรายได้ในหลายรูปแบบ เช่น

การให้กู้ยืมเงิน ซื้อพันธบัตรรัฐบาล ซื้อหุ้น เงินลงทุนระยะสั้น ฝากธนาคาร การลงทุนทุกประเภท
จะต้องอยู่ภายใต้เงื่อนไขของ

กระทรวงพาณิชย์ว่าด้วยเรื่องการลงทุนประกอบธุรกิจอื่นของบริษัทประกันวินาศภัย
ออกตามความในพระราชบัญญัติประกัน

วินาศภัย พ.ศ. 2535 และอยู่ในความดูแลของกรมการประกันภัย กระทรวงพาณิชย์

นโยบายการตั้งราคา

การกำหนดอัตราค่าเบี้ยประกันภัยและเงื่อนไขความคุ้มครองตามกรมธรรม์ประกันภัยแต่ละประเภท

แบ่งได้ดังนี้

-   กำหนดตามพิกัดอัตราเบี้ยประกันภัย ซึ่งกำหนดโดยนายทะเบียน กรมการประกันภัย กระทรวง

พาณิชย์ ได้แก่การประกันอัคคีภัย การประกันภัยยานยนต์ การประกันภัยเบ็ดเตล็ดบางประเภท

-   พิจารณาจากปัจจัยต่าง ๆ เพื่อประกอบการกำหนดอัตราเบี้ยประกันภัย เช่น ลักษณะประเภท

ประวัติต่าง ๆ ของทรัพย์สินที่เอาประกันภัย ตลอดจนประวัติของผู้เอาประกันภัย
รวมทั้งเงื่อนไขความคุ้มครองของกรมธรรม์

แต่ละประเภท ได้แก่ การประกันภัยทางทะเลและขนส่ง การประกันภัยเบ็ดเตล็ดบางประเภท

สิทธิและข้อจำกัดในการประกอบธุรกิจ

บริษัทประกอบธุรกิจประกันวินาศภัยภายใต้พระราชบัญญัติประกันวินาศภัย พ.ศ. 2535 โดยมีรัฐมนตรี

ว่าการ กระทรวงพาณิชย์ และอธิบดีกรมการประกันภัย หรือผู้ซึ่งอธิบดีกรมการประกันภัยมอบหมาย
ให้เป็นนายทะเบียนตาม

พระราชบัญญัตินี้ซึ่งจะมีอำนาจในการควบคุมบริษัท ทั้งในด้านการรับประกันภัย
การกำหนดอัตราค่าเบี้ยประกันภัยและการลงทุน

3.2 การตลาดและสภาวะการแข่งขัน

ในปี 2549 ธุรกิจประกันภัยจะมีเบี้ยประกันภัยรับโดยรวมทุกประเภททั้งสิ้น 69,131 ล้านบาท
เพิ่มขึ้น

ร้อยละ 6.64 จากปี 2548 ประกอบด้วยเบี้ยประกันภัยรับโดยตรงจากการรับประกันรถยนต์
41,035 ล้านบาท เพิ่มขึ้นร้อยละ

5.64 จากการประกันภัยเบ็ดเตล็ดและสุขภาพ 19,740 ล้านบาท เพิ่มขึ้นร้อยละ 12.52
การประกันอัคคีภัย 5,466 ล้านบาท

ลดลงร้อยละ 2.52 การประกันภัยทางทะเลและขนส่ง 2,888 ล้านบาท เพิ่มขึ้นร้อยละ 1.97
ข้อมูล ณ เดือนมกราคม –

เดือนกันยายน 2549 (ที่มา : กองส่งเสริมประกันภัยและสารสนเทศ กรมการประกันภัย)

3.2.1 กลยุทธและการแข่งขัน

บริษัทได้เสริมสร้างคุณภาพบุคลากร โดยการพัฒนาทุกรูปแบบเพื่อเพิ่มศักยภาพในการให้บริการ

พัฒนาระบบงานด้านคอมพิวเตอร์ให้มีประสิทธิภาพสูงขึ้น
เพื่อรองรับงานด้านการรับประกันภัยที่ขยายตัวเพิ่มขึ้นเพื่อให้การ

บริการมีคุณภาพและรวดเร็ว สามารถส่งมอบบริการสนองความต้องการของลูกค้าได้ตามกำหนดเวลา

3.2.2 ลักษณะลูกค้า

ลูกค้าที่เข้ามาทำประกันภัยกับบริษัทจะมีอยู่ทั่วไป ลูกค้ารายย่อย ภาคเอกชน บริษัทห้างร้านต่าง ๆ

ตลอดจนลูกค้าสินเชื่อธนาคารที่ให้ความเชื่อถือและไว้วางใจในความมั่นคงของบริษัท
ลูกค้าของบริษัทที่เป็นบุคคลธรรมดา

จะมีอายุตั้งแต่ 20 ปีขึ้นไป ซึ่งจะทำประกันภัยทรัพย์สินของตนเอง เช่น บ้านอยู่อาศัย รถยนต์
และประกันภัยอุบัติเหตุส่วนบุคคล

จะกำหนดอายุของผู้เอาประกันภัยระหว่าง 15-60 ปี และประกันอุบัติเหตุ
การเดินทางให้กับตนเองและบุคคลในครอบครัวควบคู่

ไปด้วยแต่จะไม่จำกัดอายุของผู้เอาประกันภัย

ลูกค้าภาคธุรกิจเอกชน เป็นลูกค้าประกอบธุรกิจตั้งแต่ขนาดย่อยจนถึงขนาดกลาง บริษัทจะ

ให้บริการด้านการประกันวินาศภัยครบทุกประเภท ตั้งแต่การประกันอัคคีภัย
หรือประกันการเสี่ยงภัยทุกชนิด

3.2.3 กลุ่มลูกค้าเป้าหมาย

บริษัทมีนโยบายเน้นรับลูกค้าขนาดกลางถึงขนาดเล็ก เช่นบ้านพักอาศัยส่วนบุคคล สำหรับการ

ประกันภัยอัคคีภัยจะเป็นการกระจายความเสี่ยงของบริษัทและจำกัดความเสียหายของการเรียกร้องค่าสินไหมทดแทนในวงเงินที่

ไม่กระทบต่อความมั่นคงของบริษัท ลูกค้าส่วนใหญ่จะเป็นลูกค้ารายย่อย
ซึ่งทำประกันภัยกับบริษัทอย่างต่อเนื่องมาเป็นเวลานาน

โดยเป็นลูกค้าสินเชื่อของธนาคาร
ส่วนมากจะเป็นการประกันอัคคีภัยและบางส่วนเป็นการประกันการเสี่ยงภัยทุกชนิด และลูกค้า

รายย่อยจากการขายตรง ซึ่งจะเป็นการประกันภัยอุบัติเหตุส่วนบุคคล
โดยลูกค้ารายย่อยดังกล่าวเป็นลูกค้าธุรกิจเอกชนและประชาชน

ทั่วไป

3.2.4 การจำหน่ายและช่องทางการจำหน่าย

ช่องทางการจำหน่ายของบริษัทแบ่งออกเป็น 3 ทางคือ

  1. การขายผ่านนายหน้านิติบุคคล

  2. การขายผ่านตัวแทน

  3. การขายโดยตรง

ตัวแทนนายหน้ามีบทบาทอย่างยิ่งในการขยายงานของบริษัท เนื่องจากตัวแทนนายหน้าจะเป็น

ผู้ให้คำแนะนำการทำประกันภัยที่เหมาะสมและสอดคล้องกับวัตถุประสงค์ในการทำประกันภัยของผู้เอาประกันภัย
ดังนั้นบริษัทจึง

ให้ความสำคัญอย่างมากในการคัดเลือกตัวแทนและนายหน้าที่มีศักยภาพและเสริมประสิทธิภาพด้วยการอบรมและพัฒนาให้เป็นตัวแทนและนายหน้าที่มีคุณภาพ
และทำงานอย่างมืออาชีพ
โดยผู้ที่สมัครเป็นตัวแทนกับบริษัทต้องเป็นผู้มีใบอนุญาตตัวแทนประกันวินาศภัย
มีคุณสมบัติตามที่กฎหมายกำหนด ปี 2549 บริษัทมีตัวแทน 195 คน และนายหน้านิติบุคคล 40 ราย

3.3 การจัดหาผลิตภัณฑ์หรือบริการ

ผลิตภัณฑ์ของธุรกิจประกันภัย ประกอบด้วย 2 ส่วนได้แก่ รูปแบบของความคุ้มครองหรือประกัน

ความเสี่ยงและการให้บริการ
ในส่วนของรูปแบบความคุ้มครองโดยทั่วไปจะเป็นรูปแบบเดียวกันกับของอุตสาหกรรม สำหรับ

การให้บริการซึ่งได้แก่การจ่ายค่าสินไหมทดแทนตรงต่อเวลาและการให้บริการที่รวดเร็ว
บริษัทได้มีการพัฒนาบุคลากรให้มีความรู้

ความสามารถ เพื่อให้บริการแก่ลูกค้าได้อย่างมีประสิทธิภาพที่สุด

3.4 งานที่ยังไม่ส่งมอบ

-ไม่มี